Terry Griffiths

Terry Griffiths (1947–2024) var en walisisk snookerspiller som ble verdensmester i 1979.

Griffiths jobbet tidligere som postbud og hadde en lang karriere som amatørspiller, før han ble profesjonell i 1978.

Den til da ukjente ukjente Griffiths gjorde seg bemerket under VM i 1979 da han som kvalifiseringsspiller vant etter 24–16 over Eddie Charlton. Han er sammen med Shaun Murphy, som vant i 2005, den eneste kvalifiseringsspilleren som har vunnet VM. Senere i 1979 tapte han finalen i UK Championship 13–14 for John Virgo.

I 1980 vant han Masters med 9–5 seier over Alex Higgins, Griffiths vant også Irish Masters dette året. Suksessen i VM klarte han ikke å kopiere etter at han tapte for Steve Davis i sin første kamp. Året etter ble han også slått ut av VM av Davis, som senere vant turneringen for første gang.

Senere på 1980-tallet hadde Griffiths en rekke seire i ulike turneringer, blant annet UK Championship i 1982 og Irish Masters igjen samme år. Den eneste rankingturneringen han vant i karrieren ble VM i 1979.

Han avsluttet sin profesjonelle karriere i 1997 i en alder av 50 år etter tap i første runde i VM mot Mark Williams. Han var senere trener for Stephen Hendry, Marco Fu og mannen som han tapte sin siste kamp mot, Mark Williams.

 Referanser 

 Eksterne lenker 




Kategori:Walisiske snookerspillere
Kategori:Verdensmestere i snooker
Kategori:Personer fra Carmarthenshire